Evaluarea Naţională se apropie cu paşi repezi. Programa s-a simplificat, dar profesorii tot nepregătiți sunt.
Este primul an în care elevii vor avea o programă diferită la Evaluarea Națională. O profesoară de limba română spune că elevii nu sunt încă pregătiţi să dea examenul după noua programă.
Evaluarea Naţională se apropie cu paşi repezi şi acesta este primul an în care elevii vor avea o programă diferită. Structura a fost simplificată, iar competenţele sunt evaluate după modelul testelor PISA.Şi pentru Filip examenul de evaluare bate la uşă. Este elev în clasa a VIII-a şi spune că subiectele par mai ușoare.Filip Constantinescu, elev în clasa a VIII-a: "În loc de 2 compuneri de 150 de cuvinte, acum avem 4 texte dintre care 3 sunt de 4-5 rânduri şi la ultimul subiect trebuie să faci o compunere. Subiectele pentru examenul de evaluare mi se par mult mai uşoare decât cele din anii trecuţi şi că ai mai puţin de învăţat.“Cristina Tunegaru, profesoară de limba română, spune că elevii nu sunt încă pregătiţi să dea examenul după noua programă. Asta pentru că profesorii nu au fost instruiţi cum să predea. În plus, elevii resimt şi pierderile de învăţare din primăvară, pentru că acea parte a materiei nu a fost recuperată.Cristina Tunegaru, profesor de limba română: "Elevii de clasa a opta sunt într-o situaţie deosebită, au învăţat pe programe şcolare noi încă de la început, din clasa pregătitoare. Cu noile programe, trebuie să vii cu metode de lucru diferite, interactive. De exemplu, la română trebuie să faci activităţi de comunicare orală, care nu erau prevăzute în programele anterioare.“.